Document ID: /roh_data/filtered/fineweb-2-filterrobots_roh.jsonl.gz/37320

Il motto per l’onn 2016 è vegnì elegì perquai ch’i saja vegnì bajegià, structurà, serrà e renovà l’onn passa pliras interpresas en la citad.
Fin d'emna senza gronds incaps
Radund 24’000 aspectaturas ed aspectaturs hajan guardà las 51 furmaziuns che han fatg part al cortegi, scriva la Polizia chantunala. Tenor in communitgà da la Polizia da la citad Cuira saja stada la fin d'emna da tschaiver in eveniment paschaivel.
La polizia da la citad è stada totalmain 30 giadas en acziun, quai cunzunt pervi da donns materials e violenza. En ils cas menziunads sajan las persunas pertutgadas stadas alcoholisadas fermamain.
Sutvart chattais vus intginas impressiuns dal cortegi dals 6 da favrer.